**Informatīvais ziņojums par Eiropas Savienības finanšu instrumenta “Eiropas infrastruktūras savienošanas instruments” 2019-2020.gada darba plāna ietvaros līdzfinansētā projekta “Pacientu veselības pamatdatu un e-receptes informācijas apmaiņa ar pārrobežu E-veselības informācijas sistēmām” īstenošanai nepieciešamā finansējuma izmaiņām**

Ministru kabinets 2020.gada 10.novembrī izskatīja Informatīvo ziņojumu par Eiropas Savienības finanšu instrumenta “Eiropas infrastruktūras savienošanas instruments”*(Connecting Europe Facility)* (turpmāk – EISI) 2019-2020.gada darba plāna ietvaros līdzfinansētā projekta “Pacientu veselības pamatdatu un e-receptes informācijas apmaiņa ar pārrobežu E-veselības informācijas sistēmām” īstenošanu (turpmāk – Informatīvais ziņojums) un atbilstoši protokola Nr.70 27.§ (turpmāk – MK Protokollēmums) minētajam pieņēma lēmumu atļaut Veselības ministrijai (Nacionālajam veselības dienestam) uzņemties valsts budžeta ilgtermiņa saistības EISI 2019.-2020.gada darba plānā ietvertā līdzfinansētā projekta "Pacientu veselības pamatdatu un e-receptes informācijas apmaiņa ar pārrobežu E-veselības informācijas sistēmām" (turpmāk – Projekts) īstenošanai un papildus nepieciešamo finansējumu Projekta īstenošanai ne vairāk kā 174 487 euro apmērā (2022.gadam 155 486 euro un 2023.gadam 19 001 euro) valsts budžeta līdzfinansējuma nodrošināšanai un kopumā ne vairāk kā 209 385 euro priekšfinansējuma nodrošināšanai pārdalīt no 74.resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".

Nacionālais veselības dienests (turpmāk - NVD) 2020.gada 23.jūlijā parakstīja granta līgumu Nr.INEA/CEF/ICT/A2019/2063979 (turpmāk – Granta līgums) ar Eiropas Komisijas Inovācijas un tīklu izpildaģentūru (*Innovation and Networks Executive Agency*) (turpmāk – INEA) par Projekta īstenošanu. Projekta mērķis ir nodrošināt pacientu pamatdatu un e-recepšu datu elektronisku apmaiņu starp Latviju un citām ES dalībvalstīm, kas nodrošinās e-veselības pakalpojumus Latvijas pilsoņiem, kas ceļo vai dzīvo ārvalstīs, un ārzemniekiem, kas apmeklē vai strādā Latvijā. Projektu plānots īstenot no 2020.gada 1.augusta līdz 2023.gada 30.jūnijam. Saskaņā ar Granta līgumu sākotnēji Projekta kopējās izmaksas plānotas 697 950 euro apmērā, no kurām EISI finansējums tika plānots 523 463 euro apmērā (75% apmērā no attiecināmajām izmaksām) un nacionālais līdzfinansējums tika plānots 174 487 euro apmērā (25% apmērā no attiecināmajām izmaksām), kas tiks nodrošināts no valsts budžeta līdzekļiem (skatīt tabulu Nr.1).

**tabula Nr.1 Sākotnēji plānotā Projekta ieņēmumu un izdevumu naudas plūsma**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Budžeta izmaksu daļa** | **2020g.** | **2021.g.** | **2022.g.** | **2023.g.** | **KOPĀ (euro)** |
| **1** | **Ieņēmumi:** | **314 078.00** | **0.00** | **155 486.00** | **437 771.00** | **907 335.00** |
| 1.1. | ĀFP (75%), no kuriem: | 314 078.00 | 0.00 | 0.00 | 209 385.00 | 523 463.00 |
| 1.1.1. | ĀFP avansa maksājums (40%) un ĀFP gala maksājums (60%) | 314 078.00 | 0.00 | 0.00 | 209 385.00 | 523 463.00 |
| 1.2. | Valsts budžeta finansējums, t.sk. | 0.00 | 0.00 | 155 486.00 | 228 386.00 | 383 872.00 |
| 1.2.1. | Līdzfinansējums (25%) |   |   | 155 486.00 | 19 001.00 | 174 487.00 |
| 1.2.2. | Priekšfinansējums |   |   |   | 209 385.00 | 209 385.00 |
| **2** | **Izdevumi, kopā, no kuriem:** | **56 253.00** | **195 112.00** | **218 199.00** | **437 771.00** | **907 335.00** |
| 2.1. | Atlīdzība, t.sk. | 21 812.00 | 51 175.00 | 53 257.00 | 23 756.00 | 150 000.00 |
| 2.1.1. | jauna amata vieta | 10 219.00 | 26 569.00 | 26 569.00 | 14 307.00 | 77 664.00 |
| 2.1.2. | piemaksas NVD ekspertiem | 11 593.00 | 24 606.00 | 26 688.00 | 9 449.00 | 72 336.00 |
| 2.2. | Preces un pakalpojumi, t.sk. | 34 441.00 | 143 937.00 | 164 942.00 | 204 630.00 | 547 950.00 |
| 2.2.1. | Ārpakalpojumu izmaksas | 20 000.00 | 130 000.00 | 150 000.00 | 200 000.00 | 500 000.00 |
| 2.2.2. | citas izmaksas, t.sk.(7% netiešās izmaksas) | 14 441.00 | 13 937.00 | 14 942.00 | 4 630.00 | 47 950.00 |
| 2.3. | Priekšfinansējuma atmaksa saņemot Noslēguma (Gala) maksājumu | 0.00 | 0.00 | 0.00 | 209 385.00 | 209 385.00 |

NVD 2019.gadā gatavojot Projekta pieteikumu un aprēķinot Projekta budžetu, Projekta budžetā kā attiecināmās izmaksas iekļāva arī prognozējamās pievienotās vērtības nodokļa (turpmāk - PVN) izmaksas. 2020.gada jūlijā NVD saņēma apstiprinājumu, ka Projekta iesniegums ir ticis atbalstīts un Projektam ir piešķirts finansējums. Pamatojoties uz Projekta pieteikumā iekļauto informāciju Veselības ministrija (turpmāk – VM) sadarbībā ar NVD sagatavoja Informatīvo ziņojumu, lai tiktu pieņemts Ministru kabineta lēmums par atļauju NVD piedalīties Projekta īstenošanā un uzņemties valsts budžeta ilgtermiņa saistības. Tomēr, saņemot Granta līguma projektu, NVD konstatēja, ka PVN izmaksas netiek uzskatītas par Projekta attiecināmajām izmaksām. Iepazīstoties ar projektu finansēšanas vadlīnijām, tika secināts, ka tomēr ir gadījumi, kad finansētājs atļauj PVN izmaksas segt no projekta budžeta. Lai noskaidrotu, vai NVD gadījumā, PVN izmaksas varētu tikt uzskatītas par attiecināmajām izmaksām, NVD vairākas reizes sazinājās ar INEA, kas ir atbildīga par EISI administrēšanu. 2021.gada 19.martā NVD saņēma atbildi no INEA, ka INEA valsts iestādes uzlūko kā ar nodokli neapliekamas juridiskās personas, taču gadījumā, ja NVD ir jāmaksā PVN un to nav iespējams atgūt, INEA ir nepieciešams saņemt apliecinošus dokumentus no nacionālās valsts nozares ministrijas, ka iestāde, kas plāno piedalīties Projekta īstenošanā, Projekta kontekstā netiek uzskatīta par valsts iestādi un apliecinošu dokumentu no nacionālās valsts nodokļu administrācijas, ka iestāde, kas plāno piedalīties Projekta īstenošanā, ir PVN maksātājs un nevar atgūt samaksāto PVN. Ņemot vērā to, ka NVD ir tiešās pārvaldes iestāde, kas darbojas atbilstoši Ministru kabineta apstiprinātam nolikumam, VM nevar sniegt nepieciešamo apliecinājumu, ka NVD Projekta ietvaros nepiedalās kā valsts pārvaldes iestāde, un līdz ar to NVD Projekta ietvaros veiktie PVN maksājumi tiks uzskatīti par neattiecināmajām izmaksām. Pamatojoties uz iepriekšminēto ir radusies nepieciešamība precizēt Projekta izmaksu sadalījumu, tajā skaitā nepieciešamo finansējumu valsts budžeta līdzfinansējuma un priekšfinansējuma nodrošināšanai, kā arī pieprasīt nepieciešamo finansējumu Projekta neattiecināmo izmaksu (PVN izmaksu apmērā) segšanai.

 INEA apstiprinātais Projekta budžets ir 697 950 euro, no kuriem sākotnēji 500 000 euro tika paredzēti ārpakalpojumu izmaksu segšanai. 2020.gada nogalē NVD un INEA vienojās palielināt ārpakalpojuma budžeta sadaļu līdz 510 000 euro, attiecīgi par 10 000 euro samazinot personāla izmaksu budžeta sadaļu. Šobrīd kopējais Projekta budžeta apjoms, kas paredzēts ārpakalpojumu segšanai, tiek plānots 510 000 euro.

 Kopējās Projekta izmaksas pēc pārrēķina veikšanas (bez PVN un atbilstoši pārrēķinot netiešās izmaksas) ir 608 737 euro, no kurām EISI finansējums veido 456 553 euro (75% no Projekta attiecināmajām izmaksām), bet nacionālais līdzfinansējums tiek plānots 152 184 euro (25% no projekta attiecināmajām izmaksām). Paredzamās PVN izmaksas trīs gadu periodā veido 88 512 euro - 2021.gadā 41 653 euro, 2022.gadā 34 711 euro un 2023.gadā 12 148 euro (skatīt tabulu Nr.2).

**tabula Nr.2 Precizētā Projekta ieņēmumu un izdevumu naudas plūsma, t.sk. atsevišķi izdalot Projekta neattiecināmās izmaksas PVN apmērā**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Budžeta izmaksu daļa** | **2020.gads** | **2021.gads\*** | **2022.gads** | **2023.gads** | **KOPĀ (euro)** |
| **1** | **Ieņēmumi:** | **314 078** | **0** | **207 154** | **229 980** | **751 212** |
| 1.1. | ĀFP (75%), no kuriem: | 314 078 |  |  | 142 475 | 456 553 |
| 1.1.1. | ĀFP avansa maksājums un ĀFP gala maksājums | 314 078 |  |  | 142 475 | 456 553 |
| 1.2. | Valsts budžeta finansējums, t.sk. |  |  | 207 154 | 87 505 | 294 659 |
| 1.2.1. | Līdzfinansējums (25%) |   |   | 152 184 |   | 152 184 |
| 1.2.2. | Priekšfinansējums |   |   | 54 970 | 87 505 | 142 475 |
| **2** | **Izdevumi, kopā, no kuriem:** | **6 831** | **263 255** | **251 146** | **229 980** | **751 212** |
| 2.1. | Atlīdzība, t.sk. | 6 831 | 50 971 | 58 442 | 23 756 | 140 000 |
| *2.1.1.* | *jaunas amata vietas* | *6 657* | *26 466* | *26 569* | *14 307* | *73 999* |
| *2.1.2.* | *piemaksas NVD ekspertiem* | *174* | *24 505* | *31 873* | *9 449* | *66 001* |
| 2.2. | Preces un pakalpojumi, t.sk. |  | 212 284 | 192 704 | 63 749 | 468 737 |
| *2.2.1.* | *Ārpakalpojuma izmaksas* |  | *198 347* | *165 289* | *57 852* | *421 488* |
| *2.2.2.* | *citas izmaksas, t.sk.(7% netiešās izmaksas)* |  | *13 937* | *27 415* | *5 897* | *47 249* |
| 2.3. | Priekšfinansējuma atmaksa saņemot Noslēguma (Gala) maksājumu |  |   |  | 142 475 | 142 475 |
| **3** | **Neattiecināmās izmaksas PVN apmērā (valsts budžeta finansējums)** |  | **41 653** | **34 711** | 1. **48**
 | 1. **12**
 |

\*Uz informatīvā ziņojuma sagatavošanas brīdi 2021.gada valsts budžetā Projekta ārvalstu finanšu palīdzības kontā ieplānotie līdzekļi ieņēmumos ir 304 908 (tajā skaitā 2021.gadā plānotā ārvalstu finanšu palīdzība 255 485 euro apmērā un Projekta ārvalstu finanšu palīdzības atlikums 49 423 euro uz 01.01.2021.) un izdevumos 304 908 euro. Projekta ārvalstu finanšu palīdzības konta atlikums uz 31.12.2021. tiks pārcelts uz nākošo kalendāro gadu, lai varētu īstenot visas Projektā paredzētās aktivitātes.

VM iesniegs Projekta neattiecināmo izdevumu PVN apmērā līdzekļu pārdales pieprasījumu no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai", atverot atsevišķu valsts budžeta līdzekļu kontu un ieplānojot Projekta neattiecināmos izdevumus PVN apmērā (41 653 euro).

VM (NVD) nodrošinās, ka 2021.gadā Projekta neattiecināmās izmaksas PVN apmērā netiks iekļautas ārvalstu finanšu palīdzības konta izpildē, nepieciešamības gadījumā veicot pārgrāmatošanu, savukārt Projekta neattiecināmās izmaksas PVN apmērā tiks uzskaitītas atsevišķā valsts budžeta līdzekļu jaunatvērtā kontā.

Ņemot vērā Projekta izmaksu sadalījuma izmaiņas, lai nodrošinātu Projekta sekmīgu īstenošanu, lūdzu izskatīt un saskaņot nepieciešamā finansējuma izmaiņas Projektā:

1. Papildus nepieciešamo finansējumu Projekta īstenošanai ne vairāk kā *152 184*  *euro* apmērā *(2022.gadam 152 184 euro)* valsts budžeta līdzfinansējuma nodrošināšanai, ne vairāk kā *142 475 euro* priekšfinansējuma nodrošināšanai (*2022. gadam 54 970 euro apmērā, 2023. gadam 87 505 euro apmērā)* un kopumā ne vairāk kā *88 512 euro* apmērā (*2021. gadam 41 653 euro apmērā, 2022. gadam 34 711 euro apmērā un 2023.gadam 12 148 euro apmērā*) neattiecināmo izmaksu (PVN izmaksu apmērā) segšanas nodrošināšanai pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
2. Ņemot vērā sniegto informāciju, atzīt Ministru kabineta 2020.gada 10.novebra sēdes protokollēmuma (prot.Nr.70 27.§) “Informatīvais ziņojums par Eiropas Savienības finanšu instrumenta “Eiropas infrastruktūras savienošanas instruments” 2019-2020. gada darba plāna ietvaros līdzfinansētā projekta “Pacientu veselības pamatdatu un e-receptes informācijas apmaiņa ar pārrobežu E-veselības informācijas sistēmām” īstenošanu" 3.punktā doto uzdevumu par aktualitāti zaudējušu".

Veselības ministrs D. Pavļuts

Iesniedzējs: Veselības ministrs D. Pavļuts

Vīza: Valsts sekretāre I. Dreika